ഷോവനിസം

സ്വന്തം സംഘത്തിന്റെയോ ആളുകളുടെയോ മേധാവിത്വത്തിലോ ആധിപത്യത്തിലോ ഉള്ള വിശ്വാസമാണ് ഷോവനിസം. ഇങ്ങനെയുള്ളവർ സ്വന്തം വർഗ്ഗത്തിലോ സംഘത്തിലോ ഉള്ളവർ ശക്തരും സദ്‌ഗുണരും ആയും, മറ്റുള്ളവർ ദുർബലരോ യോഗ്യതയില്ലാത്തവരോ ആയും കരുതുന്നു. അങ്ങേയറ്റത്തെ ദേശസ്‌നേഹത്തിന്റെയും ദേശീയതയുടെയും ഒരു രൂപമായി ഇതിനെ വിശേഷിപ്പിക്കാവുന്നതാണ്.

ഇംഗ്ലീഷിൽ, മെയിൽ ഷോവനിസത്തിന്റെ ചുരുക്കെഴുത്തായി ചില ഭാഗങ്ങളിൽ ഈ വാക്ക് ഉപയോഗിക്കുന്നു. 

 ദേശീയത എന്ന നിലയിൽ 
ഐതിഹ്യമനുസരിച്ച്, ഫ്രഞ്ച് സൈനികനായിരുന്ന നിക്കോളാസ് ഷോവിൻ നെപ്പോളിയൻ യുദ്ധങ്ങളിൽ ഗുരുതരമായി പരിക്കേറ്റു. അദ്ദേഹത്തിന്റെ പരിക്കുകൾക്ക് തുച്ഛമായ പെൻഷൻ ലഭിച്ചുവന്നിരുന്നു. നെപ്പോളിയന്റെ സ്ഥാനത്യാഗത്തിനും, ബോർബൺ പുനഃസ്ഥാപനത്തിനും ശേഷവും, തന്റെ വീക്ഷണത്തിന് ജനപ്രീതി ഇല്ലാതിരുന്നിട്ടും, ഷോവിൻ തന്റെ ഭ്രാന്തമായ ബോണപാർട്ടിസ്റ്റ് വിശ്വാസം നിലനിർത്തി. തന്റെ വിഭാഗത്തിന്റെ അവഗണനയും ശത്രുക്കളുടെ ഉപദ്രവവും ഉണ്ടായിരുന്നിട്ടും, ഷോവിന്റെ ലക്ഷ്യത്തോടുള്ള ഏകമനസ്സുള്ള ഭക്തി കാരണം ഇത്തരം വിശ്വാസം വിശേഷിപ്പിക്കാൻ ഈ പദം ഉപയോഗിക്കാൻ തുടങ്ങി. 

ഷോവിനിസം പിന്നീട്, അതിന്റെ യഥാർത്ഥ ഉപയോഗത്തിൽ നിന്ന്, ഏതെങ്കിലും ഒരു സംഘത്തിനോടോ കാരണത്തിലേക്കോ ഉള്ള ഭ്രാന്തമായ ഭക്തിയും അനാവശ്യ പക്ഷപാതവും ഉൾക്കൊള്ളുന്ന തരത്തിൽ വിപുലീകരിച്ചു. അത്തരം പക്ഷപാതത്തിൽ തന്റെ വിശ്വാസത്തിന് പുറത്തുനിന്നുള്ളവരോടോ എതിരാളികളോടോ ഉള്ള മുൻവിധിയോ ശത്രുതയോ ഉൾപ്പെടുന്നു.  

 മെയിൽ ഷോവനിസം 
പുരുഷന്മാർ സ്ത്രീകളേക്കാൾ ശ്രേഷ്ഠരാണെന്ന വിശ്വാസമാണ് മെയിൽ ഷോവനിസം. 1935 -ലെ ക്ലിഫോർഡ് ഒഡെറ്റ്‌സ് എന്ന നാടകത്തിൽ "മെയിൽ ഷോവനിസം" എന്ന പദപ്രയോഗം ആദ്യമായി രേഖപ്പെടുത്തപ്പെട്ടു.

 ഫീമെയിൽ ഷോവനിസം 
സ്ത്രീകൾ പുരുഷൻമാരേക്കാൾ ശ്രേഷ്ഠരാണെന്ന വിശ്വാസമാണ് ഫീമെയിൽ ഷോവനിസം. ഫെമിനിസ്റ്റ് ബെറ്റി ഫ്രീഡൻ "...സ്ത്രീകൾക്ക് ഒരു വർഗ്ഗമെന്ന നിലയിൽ ധാർമ്മികമോ ആത്മീയമോ ആയ ഏതെങ്കിലും മേൽക്കോയ്മ ഉണ്ടെന്ന അനുമാനം [...] ഫീമെയിൽ ഷോവനിസം" ആണെന്ന് നിരീക്ഷിച്ചു. Friedan, Betty. 1998. It Changed My Life: Writings on the Women's Movement. Harvard University Press ഏരിയൽ ലെവി തന്റെ ഫീമെയിൽ ഷോവിനിസ്റ്റ് പിഗ്സ് എന്ന പുസ്തകത്തിൽ ഈ പദം ആദ്യമായി ഉപയോഗിച്ചു, അതിൽ യുണൈറ്റഡ് സ്റ്റേറ്റ്സിലും മറ്റിടങ്ങളിലും ഉള്ള നിരവധി യുവതികളും മെയിൽ ഷോവനിസവും പഴയ സ്ത്രീവിരുദ്ധ സ്റ്റീരിയോടൈപ്പുകളും ആവർത്തിക്കുന്നുവെന്ന് അവർ വാദിക്കുന്നു. 

 ഇതും കാണുക 

 അമേരിക്കൻ എക്സപ്ഷണലിസം
 ബ്ലൈൻഡ് നാഷണലിസം
 കാർബൺ ഷോവനിസം
 ഗ്രേറ്റ് റഷ്യൻ ഷോവനിസം
 ഹാൻ ഷോവനിസം
 പ്ലാനെറ്ററി ഷോവനിസം
 സെക്സിസം
 സോഷ്യൽ ഷോവനിസം
 വെൽഫെയർ ഷോവനിസം
 സയോനിസം

 അവലംബം 

 കൂടുതൽ വായനയ്ക്ക് 
ഹഡ്ഡി, ലിയോണി; ഡെൽ പോണ്ടെ, അലസ്സാൻഡ്രോ. (2019). നാഷണൽ ഐഡന്റിറ്റി, പ്രൈഡ്, ഷോവിനിസം-ദെയർ ഒറിജിൻസ് ആൻഡ് കോൺസിക്കാൻസസ് ഫോർ ഗ്ലോബലയിസെഷൻ ആറ്റിറ്റ്യൂഡസ്+ . ലിബറൽ നാഷണലിസം ആൻഡ് ഇറ്റ്സ് ക്രിട്ടിക്സ് : നോർമേറ്റീവ് ആൻഡ് എംപിരിക്കൽ ക്വസ്റ്റ്യൻസ്  (eds) ജിന ഗുസ്താവ്സൺ, ഡേവിഡ് മില്ലർ. ഓക്സ്ഫോർഡ്: ഓക്സ്ഫോർഡ് അക്കാദമിക്, പേജ്. 38–56. https://doi.org/10.1093/oso/9780198842545.003.0003

തുചോവ്സ്കി, ആന്ദ്രെജ്. (2017). Nationalism, Chauvinism and Racism as Reflected in European Musical Thought and in Compositions from the Interwar Period (യൂറോപ്യൻ മ്യൂസിക്കൽ ചിന്തയിലും ഇന്റർവാർ കാലഘട്ടത്തിൽ നിന്നുള്ള രചനകളിലും പ്രതിഫലിക്കുന്ന ദേശീയത, ഷോവിനിസം, വംശീയത). ബേൺ: പീറ്റർ ലാങ്. ISBN 9783631787274 .

 പുറം കണ്ണികൾ 

 ദ അസോസിയേഷൻ ഫോർ ദ സ്റ്റഡി ഓഫ് എത്‌നിസിറ്റി ആൻഡ് നാഷണലിസം (ASEN)
 ലണ്ട് യൂണിവേഴ്സിറ്റി റിസർച്ച് പോർട്ടലിൽ  Nostalgic Nationalism, Welfare Chauvinism, and Migration Anxieties in Central and Eastern Europe (മധ്യ, കിഴക്കൻ യൂറോപ്പിലെ നൊസ്റ്റാൾജിക് നാഷണലിസം, വെൽഫെയർ ഷോവിനിസം, മൈഗ്രേഷൻ ഉത്കണ്ഠകൾ) .

വർഗ്ഗം:വിമർശനാത്മക ചിന്തയുടെ പ്രതിബന്ധങ്ങൾ
വർഗ്ഗം:ഫാസിസം
വർഗ്ഗം:ലെനിനിസം
വർഗ്ഗം:നാസിസം
വർഗ്ഗം:തീവ്രവാദം
വർഗ്ഗം:രാഷ്ട്രീയ സിദ്ധാന്തങ്ങൾ
വർഗ്ഗം:രാഷ്ട്രീയ പ്രത്യയശാസ്ത്രങ്ങൾ